Document ID: 32015R0234

KOMMISSIONENS GENNEMFØRELSESFORORDNING (EU) 2015/234
af 13. februar 2015
om ændring af forordning (EØF) nr. 2454/93 for så vidt angår midlertidig indførsel af transportmidler, som er beregnet til at blive anvendt af en fysisk person med bopæl i Unionens toldområde
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), særlig artikel 247, og
ud fra følgende betragtninger:
(1)
Kommissionens forordning (EØF) nr. 2454/93 (2) giver mulighed for, at transportmidler midlertidigt kan indføres i Fællesskabets toldområde og anvendes af fysiske personer på dette område på særlige betingelser.
(2)
Nylige hændelser har antydet et misbrug af midlertidig indførsel af transportmidler.
(3)
En ændring af forordning (EØF) nr. 2454/93 er påkrævet for at udelukke muligheden for et sådant misbrug.
(4)
For at undgå stiftelse af toldskyld som følge af manglende oplysninger om de nye bestemmelser bør der afsættes en periode, inden for hvilken medlemsstaterne og Kommissionen informerer offentligheden om den nye retlige situation.
(5)
Forordning (EØF) nr. 2454/93 bør derfor ændres i overensstemmelse hermed.
(6)
Foranstaltningerne i denne forordning er i overensstemmelse med udtalelse fra Toldkodeksudvalget -
VEDTAGET DENNE FORORDNING:
Artikel 1
I artikel 561 i forordning (EØF) nr. 2454/93 affattes stk. 2 således:
»2. Fuldstændig fritagelse for importafgifter bevilges, når transportmidler benyttes til erhvervsmæssig eller privat brug af en fysisk person, der har bopæl i Fællesskabets toldområde og ansat af ejeren, lejeren eller leasingtageren af transportmidlet, som er etableret uden for dette område.
Privat brug af transportmidlet er tilladt for rejser mellem den ansattes arbejdssted og bopæl eller med det formål, at arbejdstageren udfører en arbejdsopgave, som er anført i ansættelseskontrakten.
På toldmyndighedernes forlangende skal den person, der benytter transportmidlet, fremvise en kopi af ansættelseskontrakten.«
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Den anvendes fra den 1. maj 2015.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. februar 2015.

Labels: 8
3